open-index/open-wikipedia-markdown huggingface dataset:
மிதிலை

சனகன் என்னும் அரசன் ஆட்சி செய்ததாக இராமாயணம் எனும் நூல் கூறும் விதேக நாட்டின் தலைநகரம் **மிதிலை**யாகும். இங்கு குழந்தையாயிருந்த சீதையைப் பூமியில் புதைந்திருந்த பெட்டியிலிருந்து கண்டெடுத்து மன்னன் சனகன் அவளை வளர்த்ததாக இராமாயணம் கூறுகிறது. சீதையின் சுயம்வரம் இங்கு நடந்தது.

சனகன் அரசன் ஏர் உழுது கொண்டிருக்கும் பொழுது அவருடைய நிலத்தில் ஒரு பெண் குழந்தையைக் கண்டெடுத்தார் அக்குழந்தைக்கு சீதை என்று பெயரிட்டார். மிதிலை நாட்டில்  சிவன் வரமாக கொடுத்த வில் ஒன்று இருந்தது, அவ்வில்லை யார் எடுத்து நாண் ஏற்றுகிறார்களோ அவர்களுக்கே சீதையுடன் சுயம்வரம் நடைபெறும் என அறிவிக்கப்பட்டது, ஆனால் எந்த இளவரசனாலும் அப்போட்டியில் வெல்ல முடியவில்லை, இறுதியாக இராமன் அப்போட்டியில் வென்று சீதையை திருமணம் செய்துகொண்டார். மன்னர் சனகனின் இளைய சகோதரனின் மூன்று புதல்விகளை முறையே, இலக்குவன், பரதன் மற்றும்  சத்ருக்கனன் மணந்து கொண்டனர்.

## மேற்கோள்கள்

இரஜாஜி எழுதிய இராமாயணம்.
வால்மிகி எழுதிய இராமாயணம்

பகுப்பு:இராமாயண நிகழிடங்கள்
பகுப்பு:பண்டைய இந்திய நகரங்கள்
போசு-ஐன்ஸ்டைன் செறிபொருள்

**போசு-ஐன்ஸ்டைன் செறிபொருள்** (*Bose–Einstein condensate*) என்பது 1924 ஆம் ஆண்டில் இந்திய இயற்பியலாளரான சத்தியேந்திர நாத் போசு மற்றும் ஐன்ஸ்டைன் ஆகியோரால் முன்னுரைக்கப்பட்ட போசு-ஐன்ஸ்டைன் செறிவொடுக்கம் என்ற குவாண்டம் விளைவினால் உருவாக்கப்படும் ஒரு நிலை. 
திண்மம், திரவம், வளிமம் மற்றும் பிளாஸ்மா ஆகிய பொருள்களின் நான்கு நிலைகளுக்கு அடுத்து ஐந்தாவது நிலையாகக் கருதப்படுகிறது இந்த போசு-ஐன்ஸ்டைன் செறிபொருள்.

## நோபல் பரிசு
1995-இல் முதன் முதலில் இந்த போசு செறிபொருளை உருவாக்கியதற்காக **கார்னெல்**, **வெய்மேன்**, **கெட்டர்லே** ஆகிய இயற்பியலாளர்களுக்கு நோபல் பரிசு 2001-இல் வழங்கப்பட்டது.

## போசு-ஐன்ஸ்டைன் செறிவொடுக்கம்
போசு செறிபொருளில் உள்ள அணுக்களின் டீ பிராய் (*de Broglie*) அலைநீளமானது சராசரி அணுவிடைத்தொலைவிற்கு *சமமாக* இருப்பதால் அனைத்து அணுக்களும் ஒரே குவாண்டம் அடிநிலையை அடைகின்றன. எனவே அனைத்து அணுக்களும் ஒரே குவாண்டம் அலைச்சார்புகளைப் பெறுகின்றன. இதுவே போசு-ஐன்ஸ்டைன் செறிவொடுக்கம் ஆகும்.

## போசு செறிபொருளின் பயன்பாடுகள்
* போசு செறிபொருள்கள் அணு லேசர்களை உருவாக்கப் பயன்படுகின்றன—லேசர்களில் உள்ள ஃபோட்டான்(*ஒளித்துகள்*?)களுக்குப் பதில் அணுக்கள் இருந்தால் அதுவே **அணு லேசர்** ஆகும்.
* மீபாய்மத்தன்மை(*superfluidity*)யைப் பற்றி அறிய உதவுகிறது.

பகுப்பு:ஆல்பர்ட் ஐன்ஸ்டைன்
பகுப்பு:திண்மப்பொருள் இயற்பியல்
பகுப்பு:அமெரிக்கக் கண்டுபிடிப்புகள்
பாரூக் அப்துல்லா

**பாரூக் அப்துல்லா** (Farooq Abdullah-உருது: فاروق عبدالله பிறப்பு:21 அக்டோபர் 1936)  ஓர் இந்திய அரசியல்வாதி ஆவார். சம்மு காசுமீர் தேசிய மாநாட்டு கட்சியின் தலைவராக உள்ளார். தற்போதைய . இவர் இந்தியாவின் சம்மு காசுமீர் மாநிலத்தை சாந்தவர்  மேலும்  காசுமீர் மாநிலத்தின் முதலமைச்சராக 1982 முதல் பல காலகட்டங்களில் பதவி வகித்தவர். இவர் அரசியல் வாழ்க்கை சர்ச்சைக்குரியதாக கருதப்படுகின்றது. குறிப்பாக மாநில சுயாட்சி,  இந்தியா,  பாக்கிஸ்தான் எல்லை பிரச்சினைகளில் இவருடைய தாக்கம் அதிகமிருந்தது.

அப்துல்லா ஐக்கிய முற்போக்கு கூட்டணியில் அங்கம் வகிக்கிறார். இவர் 2009-2014 அமைச்சரவையில் இடம்பெற்றார்.

## மேற்கோள்கள்

பகுப்பு:1936 பிறப்புகள்
பகுப்பு:1937 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:இந்திய முஸ்லிம்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:ஜம்மு காஷ்மீர் முதலமைச்சர்கள்
பகுப்பு:7வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
தேசிய முன்னணி (இந்தியா)

**தேசிய முன்னணி** (National Front)  இந்திய அரசியல் கட்சிகளான  வட இந்தியாவின் ஜனதா தளம், ஆந்திராவின் தெலுங்கு தேசம், அசாம் கன பரிசத், தமிழ்நாட்டின் திமுக ஆகிய கட்சிகளின் கூட்டணி அமைப்பாக நடுவண் அரசில் (1989-1991) பங்குபெற்ற கூட்டணி ஆகும். இக்கூட்டணியின் தலைவராக என். டி. ராமராவ் பொறுப்பேற்றிருந்தார் ஆனால் அவர் பிரதமர் பதவி ஏற்க விரும்பவில்லை. கூட்டணியினரால் தேர்வு செய்யப்பட்ட பிரதமர் வி. பி. சிங் இந்தியப் பிரதமராக பொறுப்பேற்றார். இக்கூட்டணிக்கு வெளியில் இருந்து ஆதரவளித்த கட்சிகளாக பாரதிய ஜனதா கட்சியும், இடது முன்னணி கட்சிகளும் இருந்தனர்.
## பரிந்துரைக்கப்பட்ட பிரதமர்கள்
1) என்.டி.ராமா ராவ் – தெலுங்கு தேசம் கட்சி2) தேவிலால் – ஜனதா தளம்3) சந்திரசேகர் – ஜனதா தளம்4) **[[வி. பி. சிங்|வி. பி‌. சிங்]]** – ஜனதா தளம் 

இறுதியாக தேர்வு செய்யபட்ட பிரதமர் திரு **விஸ்வநாத் பிரதாப் சிங்** ஆவார்.
அவர் தேர்வு செய்யப்பட்ட நிகழ்ச்சி வெகு ஸ்வாரஸ்யமானது. சந்திரசேகரின் சூழ்ச்சிகளை முறியடித்து அவர் முன் மொழிந்த தேவிலாலேயே முன் மொழியப்பட்டு, சந்திரசேகரை மூக்கறுத்து பிரதமரானார் வி.பி.சிங் அவர்கள் என்பது குறிப்பிடத்தக்கது.
பகுப்பு:இந்திய அரசியல் கட்சிகள்
பகுப்பு:இந்திய அரசியல் கூட்டணிகள்
அசாம் கண பரிசத் (முற்போக்கு)

**அசோம் கன பரிசத் (முற்போக்கு)** அல்லது **அசோம் கன பரிசத் (பிரகதிசெல்)** (Asom Gana Parishad (Pragatishel-Asom Gana Parishad (Progressive)- AGP(P))) இந்தியாவின் அசாம் மாநிலத்தின் பிரந்திய அரசியல் கட்சியாகும். இக்கட்சி முன்னாள் அசாம் முதல்வர் பிரபுல்ல குமார் மகந்தாவால் அசாம் கண பரிசத் கட்சியிலுருந்து கட்சி கட்டுபாட்டை மீறியதிற்காக 2005 இல் நீக்கப்பட்டதிற்குப் பின் துவக்கப்பட்டது. 2006ஆம் ஆண்டு சட்டமன்றத் தேர்தலில் இக்கட்சி வென்றது பிரபுல்ல குமார் மகந்தா நின்ற பர்ஹம்பூர் சட்டமன்றத் தொகுதி மட்டுமே.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:2005இல் நிறுவப்பட்ட அரசியல் கட்சிகள்
பகுப்பு:அசாம் அரசியல் கட்சிகள்
மேற்கத்திய இசை

**மேற்கத்திய இசை** என்பது, மேற்கத்திய உலகத்திலிருந்து (ஐரோப்பாவும் ஐரோப்பாவின் பிடியிலிருந்த இடங்களும்) உருவாகிய இசை வகைகளைக் குறிக்கும்.

மேற்கத்திய இசையிலுள்ள இசை வகைகள்:
*மேற்கத்திய செம்மிசை (Classical music)
**மத்திய கால இசை (Medieval music)
**மேற்கு மறுமலர்ச்சி இசை (Renaissance music)
**பரோக்கு இசை (Baroque music)
**மேற்கத்திய செம்மிசை காலம் (Classical music era)
**20ஆம் நூற்றாண்டின் செம்மிசை (20th century classical music)
**உரோமாந்திக்கு இசை (Romantic music)
**நவீன இசை (Contemporary music)
*பாப் மற்றும் புகழ்பெற்ற இசை (Pop and popular music)
**அமிலத்திசை (Acid)
**இராக் இசை (Rock)
**உலோக இசை (Metal music)
**செழுமிசை (Folk music)
**இராப் (Rap)
**தெக்னோ இசை (Techno)
**நாட்டிசை (Country music)
**நியோ செழுமிசை (Neofolk)

மேற்கத்திய இசை கலைஞர்களின் பட்டியல்கள்:
*மேற்கத்திய செம்மிசை கலைஞர்களின் பட்டியல்
*மேற்கு மறுமலர்ச்சி இசை கலைஞர்களின் பட்டியல்
*உரோமாந்திக்கு இசை கலைஞர்களின் பட்டியல்

## மேலும் காண்க
* கிழக்கத்திய இசை
* இந்திய இசை
* கருநாடக இசை
* சீன இசை
* அரபு இசை
* ஏ. ஆர். ரகுமான்
* இளையராஜா
* மாத்தேயோ கார்காசி
* பிளமேன்கோ கிதார் கலைஞர்கள்

பகுப்பு:இசை வகைகள்
நிலவு மோதல் சலாகை

**நிலவு மோதல் சலாகை** (Moon Impact Probe (MIP) ஒன்று. இது சந்திராயன் - I கலத்தால் எடுத்துச்செல்லப்படும் ஒரு செயற்கைக்கோள். கலமானது நிலவைச் சுற்றிய 100 கி.மீ சுற்றுப்பாதையை அடைந்ததும் இச்செயற்கைக்கோள் வெளித்தள்ளப்பட்டு நிலவின்மீது மோதவிடப்படும். MIP ஆனது அதிக துல்லியத்துடன்கூடிய நிறை நிறமாலைமானி, எஸ்-பட்டை உயர அளவி, கண்ணுரு படமாக்கக் கருவி ஆகியவற்றைக் கொண்டிருக்கும் .

## இதையும் பார்க்க‌
*சந்திரயான்-1
## வெளியிணைப்புகள்
*நிலவை நெருங்கியது சந்திரயான்-1
*நிலவுத் தளத்தில் சந்திரயான் - 1
## மேற்கோள்கள்

பகுப்பு:இந்திய விண்வெளித் திட்டங்கள்
பதின்மூன்றாவது மக்களவை

இந்திய நாடாளுமன்றத்தின் **பதின்மூன்றாவது மக்களவை** 1999 இல் செப்டம்பர்- அக்டோபர் மாதங்களில் நடைபெற்ற இந்திய நாடாளுமன்றத்தின் பொதுத்தேர்தலில் வெற்றிபெற்ற உறுப்பினர்களால் கட்டமைக்கப்பட்டது; ஜூன் 2004 வரை தொடர்ந்த்து. இதல் பெரும்பான்மை பெற்ற அணியினரான தேசிய ஜனநாயக கூட்டணி அணியினரால் ஆட்சியமைக்கப்பட்டது. இந்த அணியின் முன்னணி கட்சியாக பாரதீய ஜனதா கட்சி செயல்பட்டது. இதன் தலைவர் அடல் பிகாரி வாஜ்பாய் தலைமையில் ஆட்சி அமைக்கப்பட்டது. இவ்வாட்சி 2004 தேர்தல் வரை தொடர்ந்தது.

## முக்கிய உறுப்பினர்கள்

## மேற்கோள்கள்

பகுப்பு:இந்திய நாடாளுமன்றம்
பதினான்காவது மக்களவை

இந்திய நாடாளுமன்றத்தின் **பதினான்காவது [[மக்களவை]]** இந்தியப் பொதுத் தேர்தல், 2004க்குப்பின் அமைக்கப்பட்டது. இத்தேர்தல் 20 ஏப்ரல் முதல் 10 மே 2004 வரை நான்கு கட்டமாக நடத்தப்பட்டது. இத்தேர்தலுக்குப்பின் வெற்றிபெற்ற கூட்டணியான ஐக்கிய முற்போக்குக் கூட்டணி, மன்மோகன் சிங் தலைமையில் ஆட்சி அமைத்தது. இவ்வாட்சி 2009 தேர்தலை சந்திக்கும் வரை வெற்றிகரமாகத் தொடர்ந்தது.

## முக்கிய உறுப்பினர்கள்

## மேற்கோள்கள்

பகுப்பு:14வது மக்களவை உறுப்பினர்கள்
பதினைந்தாவது மக்களவை

** பதினைந்தாவது [[மக்களவை]]** 2009 இந்திய பொதுத் தேர்தல் மூலம் தேர்ந்தெடுக்கப்பட்ட வேட்பாளர்களினால் இந்திய நாடாளுமன்றத்தின் மக்களவையில் கூட்டப்பட்ட அவையாகும்.
## மக்களவையில் பங்கு பெறும் கட்சிகள்

## அமைச்சரவை

## மேற்கோள்கள்


பகுப்பு:15வது மக்களவை உறுப்பினர்கள்
இந்தியாவின் நிதியமைச்சர்

**இந்தியாவின் நிதி அமைச்சர்** (*Minister of Finance of India*) இந்திய அரசின் நிதி அமைச்சின் தலைவர் ஆவார். அமைச்சரவையின் மூத்த அலுவலகம் ஒன்றின் தலைவரான நிதி அமைச்சர் அரசின் நிதிக்கொள்கைக்குப் பொறுப்பானவர் ஆவார். அத்துடன் இந்தியாவின் வரவு செலவுத் திட்டம் மற்றும் பொது வரவு செலவுத் திட்டங்களின் வரைவாளரும் ஆவார். வரவு செலவுத் திட்டத்தின் ஊடாக, பல்வேறு அமைச்சரவைகளுக்கும், அரசு நிறுவனங்களுக்குமான நிதி ஒதுக்கீடுகளை இவரே தீர்மானிக்கிறார். இவருக்கு உதவியாக நிதி இராசாங்க அமைச்சர், துணை நிதி அமைச்சர் ஆகியோர் செயல்படுகின்றனர்.

விடுதலை பெற்ற இந்தியாவின் முதலாவது நிதி அமைச்சராக ஆர். கே. சண்முகம் செட்டியார் இருந்துள்ளார். இவரே இந்தியாவின் முதலாவது வரவு செலவுத் திட்டத்தை நாடாளுமன்றத்தில் சமர்ப்பித்தார். தற்பொழுதைய நிதியமைச்சராக நிர்மலா சீத்தாராமன் பதவியில் உள்ளார்.

## தமிழ்நாட்டைச் சேர்ந்த இந்திய நிதியமைச்சர்கள்
* ஆர்.கே. சண்முகம் செட்டியார்.--பிறப்பு1892- இறப்பு 1953. விடுதலைப் பெற்ற இந்தியாவின் முதல் நிதியமைச்சர்.
* டி.டி. கிருஷ்ணமாச்சாரி.
* சி. சுப்பிரமணியம். இந்தியாவில் பசுமைப் புரட்சிக்கு வித்திட்டவர்.1998- ல் பாரத இரத்தினா பெற்றார்.
* ஆர். வெங்கட்ராமன்.இந்திய குடியரசுத் தலைவராகவும் இருந்துள்ளார்.
* ப. சிதம்பரம். (பிறப்பு 16-9-1945 ----) சிவகங்கை மாவட்டம் காநாடுகாத்தான் ஊரில் பிறந்தார்.சட்டம் பயின்றவர்.இந்திய தேசிய காங்கிரசின் எம்.பி
* நிர்மலா சீத்தாராமன். தற்போதைய நிதியமைச்சர். இந்திரா காந்திக்குப் பிறகு இவர் இரண்டாவது பெண் நிதித்துறை அமைச்சர் ஆவார். தமிழகத்தை பூர்வீகமாகக் கொண்ட  இவர் மதுரையில் 1959ஆம் ஆண்டு பிறந்தார். பாஜக மாநிலங்களவை உறுப்பினர்

## சான்றுகள்

## இணைப்புகள்
*இந்திய நிதி அமைச்சகத் தளம்
இந்தியாவின் உள்துறை அமைச்சர்

**உள்துறை அமைச்சர்** -(உள்விவகார அமைச்சர்)  இந்தியாவின் உள்துறை அமைச்சகத்தின் அமைச்சராவார்.  பிரதமருக்கு அடுத்த நிலையில் அதிக முக்கியத்துவம் மற்றும் பொறுப்புகள் வாய்ந்த அமைச்சர் பொறுப்பாகும். மாநில அளவிலும் இவ்வமைச்சகங்கள் பொறுப்பு வாயந்தனவாக கருதப்படுகின்றன. உள்நாட்டு பாதுகாப்புக்கு இவ்வமைச்சகங்களே பொறுப்பு ஏற்கின்றன.

## அமைச்சர்கள்
இதுவரை இந்தியாவின் உள்துறை அமைச்சர்களாக இருந்தவர்கள் பட்டியல் 

## பணி
உள்துறை அமைச்சரின் முக்கிய பொறுப்புகளாவன;
* மாநில மற்றும் மத்திய அரசின் உள்நிர்வாகம் சார்ந்த விவகாரங்களை கவனித்தல்.
* அனைத்து உள்நாட்டு பாதுகாப்பு விவகாரங்களை கவனித்தல்.
* நாட்டின் அனைத்து சட்ட ஒழுங்கு நிலைமைகளை கண்காணித்தல்.
* அனைத்து குடியுரிமை மற்றும் இயற்கை பண்புகளை கொண்ட மக்கள்தொகை கணக்கெடுத்தல், தேசிய கீதம், தேசியக் கொடி, மொழிகள் இவைகளை காத்தல்.
* அரசியலமைப்பின் படி இதன் அடிப்படை செயல்பாடுகளான குடியரசுத்தலைவர், குடியரசுத் துணைத் தலைவர், பிரதமர், மற்றும் ஏனைய அமைச்சர்களின் சுற்றறிக்கைகள், நியமனங்கள், பொறுப்பு விலகல்கள் அல்லது விலக்கல்கள், ஆளுநர் மற்றும் துணை ஆளுநர்களின் நியமனம் மற்றும் விலக்கல்கள் போன்ற செயல்பாடுகள் இத்துறை அமைச்சரால் அல்லது அமைச்சகத்தால்  கவனிக்கப்படுகின்றன.

## மேற்கோள்கள்
 

பகுப்பு:இந்திய அரசு
பகுப்பு:இந்திய அமைச்சர்கள்
யஷ்வந்த் சின்கா

**யஷ்வந்த் சின்கா** (Yashwant Sinha) (பிறப்பு: நவம்பர் 6, 1937, பாட்னா) இந்திய அரசியல்வாதியும் முன்னாள் இந்திய நிதியமைச்சராக 1990 முதல் 1991 வரை பிரதமர் சந்திரசேகர் அமைச்சரவையிலும், மார்ச் 1998 முதல் சூலை 2002 வரை பிரதமர் அடல் பிகாரி வாஜ்பாய் தலைமையிலான அமைச்சரவையிலும் பொறுப்பு வகித்தவர். மேலும் வெளியுறவு அமைச்சர் ஆக (சூலை 2002 - மே 2004) அடல் பிகாரி வாஜ்பாய் இன் அமைச்சரவையில் பொறுப்பு வகித்தார். தற்பொழுது  பாரதீய ஜனதா கட்சியின் மூத்த தலைவர்களில் ஒருவராக இருக்கின்றார். இவரின் மகன் ஜெயந்த் சின்ஹா 16 மற்றும் 17வது மக்களவை உறுப்பினர் ஆவார். ஓற்றுமித்த எதிர்க்கட்சிளின் சார்பில்  2022 குடியரசு தலைவர் தேர்தலில் நிறுத்தப்பட்டார்.

## இந்திய ஆட்சிப் பணி
இவர் இந்திய ஆட்சிப் பணியில் 1960 முதல்  1984 வரை இருந்து விருப்பஓய்வு பெற்று அரசியலுக்கு வந்தார்.

## இந்திய நாடாளுமன்ற உறுப்பினர்
இவர் இந்திய நாடாளுமன்றத்திற்கு மாநிலங்களவை உறுப்பினராக 1989 மற்றும் 2004 ல் இருமுறையும்,  மக்களவை உறுப்பினராக  சார்க்கண்ட் மாநிலம் [ஹஜாரியாபாக் மக்களவைத்  தொகுதியிலிருந்து](https://en.wikipedia.org/wiki/Hazaribagh_(Lok_Sabha_constituency)) 1998,1999 மற்றும் 2009 ல் மூன்று முறையும் பாரதிய ஜனதா கட்சியின் சார்பாகத் தேர்ந்தெடுக்கப்பட்டார்.

## இதனையும் காண்க
* ஜெயந்த் சின்ஹா
## மேற்கோள்கள்


பகுப்பு:இந்திய அரசியல்வாதிகள்
பகுப்பு:இந்திய வெளிவிவகாரத்துறை அமைச்சர்கள்
பகுப்பு:1937 பிறப்புகள்
பகுப்பு:இந்திய நிதியமைச்சர்கள்
பகுப்பு:வாழும் மக்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
ஜஸ்வந்த் சிங்

**ஜஸ்வந்த் சிங்** (Jaswant Singh) (பிறப்பு: ஜனவரி 3 1938) (இறப்பு செப்டம்பர் 27, 2020)இந்திய அரசியல்வாதியும், இந்திய நாடாளுமன்ற உறுப்பினருமான இவர் டார்ஜிலிங் தொகுதியில் இருந்து தேர்ந்தெடுக்கப்பட்டவராவார். இராஜஸ்தான் மாநிலத்தைச் சேர்ந்தவரான இவர் மயோ கல்லூரி பழைய மாணவன் மற்றும் கதக்வாலாவில் உள்ள தேசிய பாதுகாப்பு பயிற்சி பள்ளியில் கல்வி பயின்றவர். இந்திய இராணுவத்தில் அலுவலராக 1960 களில் பணியாற்றியவர். பிரதமர் அடல் பிகாரி வாஜ்பாய் இன் குறைந்த கால ஆட்சி காலமான மே 16, 1996 முதல் ஜூன் 1, 1996 வரையுள்ள இடைப்பட்ட காலத்தில், அவரது அமைச்சரவையில் ஆய அமைச்சராக இந்திய நிதியமைச்சர் பொறுப்பிலும், அதன் பின் அமைந்த வாஜ்பாயின் அமைச்சரவையில் இரண்டு வருடங்களுக்குப்பின் வெளியுறவுத்துறை அமைச்சராக டிசம்பர் 5, 1998 முதல் ஜூலை 1, 2002 வரையுள்ள காலத்தில் பொறுப்பிலுருந்தார். 2002 க்கு பிறகு மீண்டும் நிதியமைச்சராக பொறுப்பேற்று அக்கட்சி தேர்தலில் தோற்கடிக்கப்பட்டு பதவியிறங்கும் காலமான 2004 வரை பொறுப்பிலிருந்தார். இவருடைய சாத்வீகமான அரசியல் போக்கு அனைவரையும் கவர்ந்ததாகும். பாரதீய ஜனதா கட்சி பெரும்பாலும் வலதுசாரி தேசியவாதிகள் அமைப்பு என்று வர்ணிக்கப்பட்டாலும் இவர் அவைகளிலிருந்து மாறுபட்டு சுதந்திரமான மக்களாட்சியை (ஜனநாயகத்தை) வலியுறுத்துபவராக விளங்கியதின் விளைவாக சிறந்த நாடாளுமன்ற உறுப்பினர் என்ற விருதினை 2001 இல் பெற்றார்.

## மேற்கோள்கள்

## வெளியிணைப்புகள்
*Jaswant Singh -Political Profile 
*Jaswant returns to BJP 
* "Jaswant Singh's Website" 
* Jaswant Singh expelled over Jinnah remarks 
* Nehru not Jinnah’s polity led to partition 
* Personal Website
* Modi govt bans book, says it’s a bid to tarnish Sardar image
* Book ban: timing calculated, says Congress
* "In Service of Emergent India" 
* "Jinnah book sales soar after author Jaswant's expulsion"
* ["Against Nuclear Apartheid"](http://www.indianembassy.org/pic/js/js(foreignaffairs).html)
* "Jaswant Singh Darjeeling LS Candidate" 
* Financialexpress.com
* Video: Jaswant Singh discusses his book 'Jinnah: India-Partition-Independence' at the Asia Society, New York, Mar. 25, 2010
*Jaswant Singh's monthly syndicated commentary series, "The New Power Game", from Project Syndicate

 
 

 

 
 

 
 

பகுப்பு:இந்திய அரசியல்வாதிகள்
பகுப்பு:1938 பிறப்புகள்
பகுப்பு:இந்திய வெளிவிவகாரத்துறை அமைச்சர்கள்
பகுப்பு:இந்திய எதிர்க்கட்சித் தலைவர்கள்
பகுப்பு:11வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய நிதியமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:ஜோத்பூர் மாவட்ட நபர்கள்
பகுப்பு:2020 இறப்புகள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
வலது சாரி அரசியல்

**வலது சாரி அரசியல்** (right-wing, political right, rightist, the right) **வலது சாரி** **அரசியலின் வலது** **வலதுசாரிகள்** என்று அரசியலில் கூறப்படும் அமைப்பினர் அரசியலில் அவர்கள் நோக்கும் பார்வையினை அல்லது வழிவழியாக (மரபு வழியாக) நேர்நோக்கு முகமாக நிலைநிறுத்தும் அரசியல் கோட்பாட்டினை கொண்டு செயற்படுபவர்களையும், சமய கோட்பாட்டினை அதன் குருமார்கள் வழிநின்று செயற்படும் அரசியல்வாதிகளையும் அழைக்கப் பயன்படும் சொல்லாகும்.

**வலது சாரி**, **வலது சார்புடையவர்** என்ற சொல் பிரஞ்சு புரட்சியின் பொழுது அறிமுகப்படுத்தப்பட்டதாகும். அன்றைய காலகட்டத்தில் நாடாளுமன்றத்தில் அவர்களுக்காக ஒதுக்கப்பட்ட இருக்கைகள் அரசரின் முடியாட்சி மற்றும் உயர்குல மரபினரின் கூட்டம் மற்றும் கிருத்துவ ஆலயங்களில் பக்கச்சார்புடையவர்களாக கருதி அவ்விடங்களின் வலதுபுறம் ஒதுக்கப்பட்டது.

## மேற்கோள்கள்


பகுப்பு:அரசியல்
பகுப்பு:வலதுசாரி அரசியல்
ராணி துர்காவதி

**ராணி துர்காவதி** (அக்டோபர் 5, 1524 - ஜூன் 24, 1564)  அன்றைய கோண்ட்வானா தேசத்தை (இன்றைய மத்தியப் பிரதேசம்) ஆண்டவர். கோண்ட்வானாவை ஆண்ட தல்பத் ஷா 1548 ஆம் வருடம் இறந்த பிறகு, அவரது சிறு குழந்தை பீர் நாராயண் ஆட்சிக்கு அமர்த்தப்பட்டார். ராணி துர்காவதி, தனது மகனுக்குத் துணையாக 1548 முதல் 1564 வரை பதினாறு வருடங்கள் மிகவும் சாமர்த்தியத்துடன் ஆட்சியை நடத்தினார். ஆனால், 1564 ஆம் வருடம் முகலாய மன்னர் அக்பரின் படையெடுப்பிற்குப் பலியாகி விட்டது கோண்ட்வானா நாடு. அக்பர், தனது தளபதி அஸஃப் கானை கோண்ட்வானா நாட்டுக்கு அதிபதியாக்கினார். படையெடுத்து வரும் முகலாய வீரர்களுக்கு எதிராக ராணி துர்காவதி தனது படை வீரர்களை வழி நடத்திச் சென்றார். எத்தனையோ சாதுரியமாகப் போர் புரிந்தும், தனது தோல்வி நிச்சயம் என்பது ராணி துர்காவதிக்குத் தெரிய வந்தது. எதிரியின் கையால் சாவதைவிட தன் உயிரை மாய்த்துக் கொள்வதே மேல் என்ற முடிவுக்கு வந்த ராணி துர்காவதி, ஒரு கத்தியால் தன்னைத் தானே குத்திக் கொண்டு இறந்தார்..

## இதையும் பார்க்க‌
*‎ராணி சென்னம்மா
*‎ஜல்காரி பாய்
*‎ராணி அவந்திபாய்
*ராணி லட்சுமிபாய்

## வெளி இணைப்புகள்
* ராணி துர்காவதி 
*"Great women of India", URL accessed 08/31/06

## மேற்கோள்கள்

பகுப்பு:புகழ்பெற்ற பெண்கள்
பகுப்பு:1524 பிறப்புகள்
பகுப்பு:1564 இறப்புகள்
பகுப்பு:மத்தியப் பிரதேச வரலாறு
பகுப்பு:இந்திய அரச குடும்பப் பெண்கள்
ராணி அவந்திபாய்

**ராணி அவந்திபாய்** (இறப்பு : மார்ச் 20, 1858 ) ராம்கட் நாட்டின் ராஜா விக்ரமாதித்ய சிங், தனது மனைவி அவந்தி பாய் அவர்களை நிர்கதியாக விட்டுவிட்டு இறந்தார். இவர் மத்தியபிரதேசத்தில் இளவரசியாக இருந்தார் **லோதீ** என்னும் ராஜ்புத் வகுப்பை சேர்ந்தவர். ஆட்சியில் அடுத்து அமர்வதற்கு ஒரு வாரிசும் இல்லாத நிலையில், ஆங்கிலேய அரசு அவர்களது நாட்டை சட்டத்தின் பாதுகாப்பின் கீழ் வைத்தது. தனது நாட்டை ஆங்கிலேயர்களிடமிருந்து மீட்க உறுதி பூண்டார் அவந்திபாய். நான்காயிரம் வீரர்களைத் திரட்டிக் கொண்டு 1857 ஆம் வருடம், ஆங்கிலேயர்களுக்கு எதிராகப் படையெடுத்துப் புறப்பட்டார் அவந்திபாய்.

மிகவும் தைரியமாகப் போர் புரிந்தும் கூட ஆங்கிலேயர்களின் பெரும் படைக்கு முன் அவந்திபாயால் தாக்குப் பிடிக்க முடியவில்லை. தனது தோல்வியைத் தெரிந்து கொண்ட ராணி அவந்திபாய், 1858 ஆம் வருடம், மார்ச் மாதம் 20 ஆம் தேதி,தனது வாளைக் கொண்டு தன்னைத் தானே மாய்த்துக் கொண்டு வீரமரணமடைந்தார்.

## இதையும் பார்க்க‌
*‎ராணி சென்னம்மா
*‎ஜல்காரி பாய்
*‎ராணி துர்காவதி
*ராணி லட்சுமிபாய்

## வெளி இணைப்புகள்
*Great Women of India
## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:புகழ்பெற்ற பெண்கள்
பகுப்பு:1858 இறப்புகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:மத்தியப் பிரதேச வரலாறு
பகுப்பு:இந்திய அரச குடும்பப் பெண்கள்
இடாய்ச்சு பெயர்ச்சொற்குறி

இடாய்ச்சு மொழியில் பயன்படுத்தப்படும் பெயர்ச்சொற்குறிகளை **இடாய்ச்சு பெயர்ச்சொற்குறி** என்னும் இக்கட்டுரையில் காண்போம். இடாய்ச்சு பெயர்ச்சொற்குறிகள், எண், வேற்றுமை, பால் போன்றவைகளை ஒன்றி வரும். அதை, அவைகளின் உருபை (உருபு) கொண்டு அறியலாம்.

## இடாய்ச்சு பெயர்ச்சொற்குறி வகைகள்
இடாய்ச்சு மொழியில் இரண்டு வகையான பெயர்ச்சொற்குறிகள் உள்ளன. அவை,

* நிச்சய பெயர்ச்சொற்குறி
* நிச்சயமற்ற பெயர்ச்சொற்குறி

## நிச்சய பெயர்ச்சொற்குறி

**நிச்சய பெயர்ச்சொற்குறி உருபு**

*மேற்கண்ட உருபுகள் நிச்சயமற்ற பெயர்ச்சொற்குறிக்கு மட்டுமின்றி dies-, jen- (இது, அது) போன்ற இடப் பெயர்ச்சொற்களுக்கும் welch- (எந்த) என்னும் இணை இடப் பெயர்ச்சொல்லுக்கும் (Relative pronoun) பொருந்தும்.

**நிச்சய பெயர்ச்சொற்குறி**

## நிச்சயமற்ற பெயர்ச்சொற்குறி

**நிச்சயமற்ற பெயர்ச்சொற்குறி உருபு**

*மேற்கண்ட உருபுகள் நிச்சயமற்ற பெயர்ச்சொற்குறிக்கு மட்டுமின்றி mein-, dein-, sein-, ihr-, unser-, euer/eur- போன்ற உரிமை இடப் பெயர்ச்சொற்களுக்கும் (Possessive pronoun) பொருந்தும்.

**நிச்சயமற்ற பெயர்ச்சொற்குறி**

*ஆங்கிலத்தில் உள்ளதை போலவே இடாய்ச்சு மொழியிலும் நிச்சயமற்ற பெயர்ச்சொற்குறிக்கு பன்மை கிடையாது.

**எதிர்மறை நிச்சயமற்ற பெயர்ச்சொற்குறி**

**குறிப்பு**:
நிச்சய பெயர்ச்சொற்குறியின் உருபும் நிச்சயமற்ற பெயர்ச்சொற்குறியின் உருபும் முதலாம் வேற்றுமை மற்றும் இரண்டாம் வேற்றுமைகளின் ஒன்றன் பாலில் மட்டுமே மாறுபடுகின்றன.

## உடைமையை குறிக்கும் பெயர்ச்சொற்குறி போன்ற இடப் பெயர்ச்சொற்கள்

**நிச்சய உடைமை** (Definite possessive) [of the-அதனுடைய]
*ஆண்பால் (ஒருமை) : dessen
*ஒன்றன் பால் (ஒருமை) : dessen
*பெண்பால் (ஒருமை) : deren
*பன்மை : deren

**வினா உடைமை** (Interrogative possessive) [of what-எதனுடைய]
*ஆண்பால் (ஒருமை) : wessen
*ஒன்றன் பால் (ஒருமை) : wessen
*பெண்பால் (ஒருமை) : wessen
*பன்மை : wessen

## மேலும் காண்க
*இடாய்ச்சு இலக்கணம்
*இடாய்ச்சு இடப் பெயர்ச்சொல்
*இடாய்ச்சு பெயர்ச்சொல்
*இடாய்ச்சு வினைச்சொல்
*இடாய்ச்சு பெயர் உரிச்சொல்
*இடாய்ச்சு ஒப்பீட்டு வாக்கியம்
*இடாய்ச்சு வாக்கிய அமைப்பு
*இடாய்ச்சு வேற்றுமை (இலக்கணம்)
*இடாய்ச்சு முன்விபக்தி
*பிரெஞ்சு பெயர்ச்சொற்குறி
*எசுப்பானிய பெயர்ச்சொற்குறி
*ஆங்கிலப் பெயர்ச்சொற்குறி

பகுப்பு:இடாய்ச்சு இலக்கணம்
பகுப்பு:இடாய்ச்சு
போர்த்துகீசிய பெயர்ச்சொற்குறி

**போர்த்துகீசிய பெயர்ச்சொற்குறி** எனப்படுவது, போர்த்துகீசிய மொழியில் பயன்படுத்தப்படும் பெயர்ச்சொற்குறி ஆகும். போர்த்துகீசிய மொழியிலும் இரண்டு வகையான பெயர்ச்சொற்குறிகளே உள்ளன.

அவை,

# நிச்சய பெயர்ச்சொற்குறி
# நிச்சயமற்ற பெயர்ச்சொற்குறி

**[[நிச்சய பெயர்ச்சொற்குறி]]**

**[[நிச்சயமற்ற பெயர்ச்சொற்குறி]]**

**[[சுறுக்கப்பெற்ற பெயர்ச்சொற்குறி]]கள்**

சில பெயர்ச்சொற்குறிகள் குறிப்பிட்ட சில முன்விபக்திகளுடன் இணைவதுண்டு. அப்பெயர்ச்சொற்குறிகளை சுறுக்கப்பெற்ற பெயர்ச்சொற்குறி என்பர். அவைகளுள் சிலவற்றை கீழ் கொடுக்கப்பட்டுள்ள பட்டியலில் காணலாம்.

1 பேச்சுவழக்கில் மட்டும் உள்ளவை

## மேலும் காண்க
*போர்த்துகீசிய இலக்கணம்
*போர்த்துகீசிய பெயர்ச்சொல்
*போர்த்துகீசிய வினைச்சொல்
*போர்த்துகீசிய முன்விபக்தி
*பிரெஞ்சு பெயர்ச்சொற்குறி
*இடாய்ச்சு பெயர்ச்சொற்குறி
*எசுப்பானிய பெயர்ச்சொற்குறி
*ஆங்கிலப் பெயர்ச்சொற்குறி

பகுப்பு:போர்த்துக்கேய மொழி
பிரெஞ்சு பெயர்ச்சொற்குறி

**பிரெஞ்சு பெயர்ச்சொற்குறி** எனப்படுவது, பிரெஞ்சு மொழியில் பயன்படுத்தப்படும் பெயர்ச்சொற்குறி ஆகும். பிரெஞ்சு மொழியில் மூன்று வகையான பெயர்ச்சொற்குறிகள் உள்ளன.

அவை,

௧. நிச்சய பெயர்ச்சொற்குறி

௨. நிச்சயமற்ற பெயர்ச்சொற்குறி

௩. பலனுள்-ஒன்று பெயர்ச்சொற்குறி

**நிச்சய பெயர்ச்சொற்குறி (L'article défini)**

**நிச்சயமற்ற பெயர்ச்சொற்குறி (L'article indéfini)**

**பலனுள்-ஒன்று பெயர்ச்சொற்குறி (L'article partitif)**

**சுறுக்கப்பெற்ற பெயர்ச்சொற்குறிகள் (L'article contracte)**

சில பெயர்ச்சொற்குறிகள் குறிப்பிட்ட சில முன்விபக்திகளுடன் இணைவதுண்டு. அப்பெயர்ச்சொற்குறிகளை சுறுக்கப்பெற்ற பெயர்ச்சொற்குறி என்பர். பிரெஞ்சு மொழியிலுள்ள "de" மற்றும் "á" என்னும் இரண்டு முன்விபக்திகள் இவ்வாறு பெயர்ச்சொற்குறிகளுடன் சேர்த்து சுருக்கப்பெருகின்றன.

* de +  le  = du (த்யூ)
* de +  les = des (தே)
* á  +  le  = au (ஒ)
* á  +  les = aux (ஒ)

**குறிப்பு**:

மேற்கண்ட பிரெஞ்சு பெயர்ச்சொற்குறி களின் உச்சரிப்பு தமிழில் அதன் அருகில் கொடுக்கப்பட்டுள்ளது.

## மேலும் காண்க
*பிரெஞ்சு இலக்கணம்
*பிரெஞ்சு முன்விபக்தி
*பிரெஞ்சு பெயர்ச்சொல்
*பிரெஞ்சு வினைச்சொல்
*பிரெஞ்சு பெயர் உரிச்சொல்
*பிரெஞ்சு வினை உரிச்சொல்
*பிரெஞ்சு இணைப்புச்சொல்
*பிரெஞ்சு வியப்பிடைச்சொல்
*ஆங்கிலப் பெயர்ச்சொற்குறி
*இடாய்ச்சு பெயர்ச்சொற்குறி
*எசுப்பானிய பெயர்ச்சொற்குறி
*போர்த்துகீசிய பெயர்ச்சொற்குறி
*இத்தாலிய பெயர்ச்சொற்குறி

பகுப்பு:பிரெஞ்சு மொழி
பகுப்பு:பிரெஞ்சு இலக்கணம்
கிட்டூர் சென்னம்மா

thumb|right|ராணி சென்னம்மாவின் சிலை, பெங்களூரு
**கிட்டூர் இராணி சென்னம்மா** என்பவர் கிட்டூரின் இந்திய ராணி. இந்திய நாட்டில் 1778 ஆம் வருடம் பிறந்தார். தனது சிறு வயதிலேயே சென்னம்மா குதிரையேற்றம், வாள் வீச்சு, வில்வித்தை போன்றவற்றில் தேர்ச்சி பெற்றார்.

கர்நாடக மாநிலத்தில், பெல்காம் என்ற ராஜ்ஜியத்தில், கித்தூர் என்ற ஊரின் அரசரான முல்லசர்ஜா என்பவருடன் சென்னம்மாவுக்குத் திருமணம் நடந்தது. அவரது கணவர் 1816இல் இறந்து விட்டார். அவர்களது ஒரே மகனும் 1824இல் இறந்து விடவே, சென்னம்மா சிவலிங்கப்பா என்பவரைத் தன் மகனாக தத்து எடுத்துக் கொண்டு, அவருக்கே முடிசூட்டினார். ஆங்கிலேயர்களுக்கு இது பிடிக்கவில்லை. ஆகவே, அவர்கள் சிவலிங்கப்பாவை நாடு கடத்த ஆணையிட்டார்கள். ராணி சென்னம்மா இந்த ஆணையை மதிக்கவில்லை. ஒரு மிகப்பெரிய போர் மூண்டது. ஆங்கிலேயர்களை மிகவும் துணிச்சலுடனும், தைரியத்துடனும், பெரும் ஆற்றலுடனும் எதிர்த்துப் போரிட்டாள், சென்னம்மா. ஆனால், அவர்களை எதிர்த்து அதிக நேரம் தாக்குப் பிடிக்க முடியாமல், அவர்களால் சிறைப்பிடிக்கப்பட்டு பைல்ஹோங்கல் கோட்டையில் கைதியாக வைக்கப்பட்டாள். அங்கு 1829 ஆம் வருடம், பிப்ரவரி மாதம் 21ஆம் தேதி சென்னம்மாவின் மரணம் நேர்ந்தது.

ஆங்கிலேயர் ஆட்சியை எதிர்த்துப் போரிட்டு வீரமரணம் அடைந்த சென்னம்மா கர்நாடக மாநிலத்தில் ஒரு பெரும் வீராங்கனையாக இன்றும் போற்றப் படுகிறார்.

## இதையும் பார்க்க‌
*&lrm;ராணி துர்காவதி
*&lrm;ஜல்காரி பாய்
*&lrm;ராணி அவந்திபாய்
*ராணி லட்சுமிபாய்

## வெளி இணைப்புகள்
*ராணி சென்னம்மா 
*"Great women of India", URL accessed 08/31/06

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:புகழ்பெற்ற பெண்கள்
பகுப்பு:1778 பிறப்புகள்
பகுப்பு:1829 இறப்புகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:கர்நாடக வரலாறு
பகுப்பு:இந்திய அரச குடும்பப் பெண்கள்
பகுப்பு:பெளகாவி மாவட்ட மக்கள்
மாநிலக் கல்லூரி, சென்னை

**சென்னை மாநிலக் கல்லூரி** (*Presidency College*), தமிழ்நாட்டில், சென்னை மாவட்டத்தில் அமைந்துள்ளது. இக்கல்லூரி சென்னை பல்கலைக்கழகத்தின் முன்னோடி எனப்படுகின்றது. இக்கல்லூரி ஹயர் பர்டன் பவல் எனும் கணிதவியல் பேராசிரியரால் 1840 இல் திறக்கப்பட்டது.

## முன்னாள் மாணவர்கள்
* தி. முத்துச்சாமி அய்யர் - சென்னை உயர்நீதிமன்றத்தின் முன்னாள் தலைமை நீதிபதி
* ச. வெ. இராமன் - அறிவியலாளர்
* சுப்பிரமணியன் சந்திரசேகர் - இயற்பியலாளர் 
* எஸ். ஆர். ஸ்ரீனிவாச வரதன் - கணிதவியலாளர்
* சிதம்பரம் சுப்பிரமணியம் - முன்னாள் மத்திய அமைச்சர்
* ம. சிங்காரவேலர் -  விடுதலைப் போராட்ட வீரர்
* நெ. து. சுந்தரவடிவேலு - சென்னைப் பல்கலைக்கழகத்தின் முன்னாள் துணைவேந்தர்
* சாலை இளந்திரையன் - எழுத்தாளர் - தமிழறிஞர்
* சாலினி இளந்திரையன் - எழுத்தாளர் 
* அப்துல் ஹமீத் கான் முன்னாள் மேயர்
* எம். எஸ். கிருஷ்ணன் புவியியலாளர்
* மு.க. ஸ்டாலின் தமிழ்நாடு முதலமைச்சர்

## மேற்கோள்கள்

## வெளி இணைப்புகள்
* மாநிலக் கல்லூரி அலுவலக இணையத்தளம் 

பகுப்பு:சென்னையில் உள்ள பல்கலைக்கழகங்களும் கல்லூரிகளும்
இராமகிருஷ்ணா மிஷன் விவேகானந்தா கல்லூரி

**இராமகிருஷ்ணா மிஷன் விவேகானந்தா கல்லூரி** () சென்னையில் பகுத்தவறிவாளர் விவேகானந்தரின் பெயரில் 21 ஜூன், 1946 அன்று இந்தியக் குடியரசுத் தலைவரும், பேராசிரியரும், தத்துவஞானியுமான  சர்வபள்ளி இராதாகிருஷ்ணன் அவர்களால் துவக்கி வைக்கப்பட்டது. இந்தியாவின் தமிழ்நாடு மாநிலத்திலுள்ள, சென்னை மாவட்டத்தின் மயிலாப்பூரில் இக்கல்லூரி 20 ஏக்கர் (81,000 ச.மீ.) பரப்பளவில் அமைந்துள்ளது. தன்னாட்சி தகுதியுடன் இருபாலர் பயிலும் பெற்ற கலை மற்றும் அறிவியல் கல்லூரி ஆகும். இக்கல்லூரி, ஸ்ரீராமகிருஷ்ண மடத்தின் மூலம் நடத்தப்படும் கல்லூரி.

## பழைய மாணவர்களில் சில முக்கியமானவர்கள்
* இ.எஸ்.எல். நரசிம்மன் - சட்டீஸ்கர் ஆளுநர்.
* வெங்கடசாமி உச்ச நீதிமன்ற நீதிபதி ஒய்வு
* ஒய்.வி. ரெட்டி - ஆளுநர் -இந்திய ரிசர்வ் வங்கி
* துரை- இ.கா.ப. -முன்னாள் சென்னை மாநகர காவல்துறை ஆணையர்.
* ஆர். நடராஜன் -இ.கா.ப-முன்னாள் சென்னை மாநகர காவல்துறை ஆணையர், தமிழ்நாடு மாநில மனித உரிமை ஆணைய உறுப்பினர், தமிழ்நாடு சிறைத் துறை தலைவர்.
* அல்லாடி கிருஷ்ணமூர்த்தி - கணிதவியளாளர்
* எம்.ஏ.எம். இராமசாமி - தொழிலதிபர்
* சுகி சிவம் - ஆன்மீக இலக்கியவாதி மற்றும் சொற்பொழிவாளர்.
* சோ ராமசாமி - தமிழ்த் திரைப்பட நகைச்சுவைக் கலைஞர், பத்திரிகையாளர், நாடாளுமன்ற மேலவை உறுப்பினர், அரசியல் விமர்சகர்.
* ஜெய்சங்கர்- தமிழ் திரைப்படக் கலைஞர்
* அரிஷ் ராகவேந்தர் - திரைப்பட பின்னணிப் பாடகர் (தமிழ்,தெலுங்கு)
* உன்னிகிருஷ்ணன் - திரைப்பட பின்னணிப் படகர் (தமிழ், தெலுங்கு, மலையாளம் இன்னும் பல)
* கிரேசி மோகன் - நாடக ஆசிரியர், கதாசிரியர், திரைப்பட உரையாசிரியர்.
* என். விஜய் சிவா, கர்நாடக இசைப் பாடகர்
* சஞ்சய் சுப்ரமணியன், கர்நாடக இசைப் பாடகர்
* கிருஷ்ணமாச்சாரி ஸ்ரீகாந்த் - முன்னாள் மரப்பந்தாட்டக்காரர். (former cricketer).
* லட்சுமன் சிவராமகிருஷ்ணன் -முன்னாள் மரப்பந்தாட்டக்காரர்
* டபுள்யூ.வீ. இராமன்- முன்னாள் மரப்பந்தாட்டக்காரர் (இடக்கை).
* விவேக் ரஸ்தான் - முன்னாள் மரப்பந்தாட்டக்காரர்
* லட்சுமிபதி பாலாஜி - நடப்பு மரப்பந்தாட்டக்காரர்
* ஏமங் பதானி -  நடப்பு மரப்பந்தாட்டக்காரர்
* ஆர்.சி. வசந்தகுமார் - நடப்பு மரப்பந்தாட்டக்காரர்
* சீநிவாசா வெங்கட்ராகவன் ,முன்னாள் மரப்பந்தாட்டக்காரர் & நடுவர்.
* ரமேஷ் கிருஷ்ணன்  வரிப்பந்தாட்டம் 
* ரவிக்குமார் - சதுரங்கம் ஆட்டக்காரர்

## வெளி இணைப்புகள்
*விவேகானந்தா கல்லூரி அலுவலக இணையம்
*இராமகிருஷ்ணா மிஷன் மற்றும் இராமகிருஷ்ணா மடம் அதிகரப்பூர்வ இணையத்தளம்  

## மேற்கோள்கள்


பகுப்பு:சென்னையில் உள்ள பல்கலைக்கழகங்களும் கல்லூரிகளும்
போர்பந்தர்

**போர்பந்தர்** (Porbandar-குஜராத்தி: પોરબંદર-) என்பது இந்தியாவின் குஜராத் மாநிலத்தின் போர்பந்தர் மாவட்டத்தின் நிர்வாகத் தலைநகரம் மற்றும் துறைமுக நகரமாகும். இந்தியாவின் தேசத் தந்தையாக போற்றப்படும் மகாத்மா காந்தி பிறந்த நகரம் (ஊர்) இதுவென அனைவராலும் அறியப்படுகின்ற நகரமாகும். குஜராத் மாநிலத்தின் முக்கிய மாவட்டமான போர்பந்தர் மாவட்டத்தின் முக்கிய நகரமாகும்.

## நகரம்
போர்பந்தர் எனும் பெயர்  இரு வாரத்தைகளின் கூட்டு சொல்லாக வந்தது. போரை என்னும் சொல் தேவதையையும் மற்றும் பந்தர் என்னும் சொல் துறைமுகம் என்று பொருளைக்குறிக்கும் சொற்களை கொண்டு உருவானது ஆகும். மேற்கு இந்தியாவில் அனைத்து காலநிலைகளுக்கும் ஏற்றவாறு அமைந்திருக்கும் துறைமுக நகரமான இந்நகரம் 1,50,000 மக்கள் தொகையை 2001 மக்கள்தொகை கணக்கெடுப்பின்படி கொண்டாதாகும். காந்தி  பிறந்த நகராமான இந்நகரம் அவரின் நினைவைப் போற்றும் வகையில் விளங்குகின்றது. விமானத் தளம் மற்றும் தொடர்வண்டி நிலையத்துடன் கூடிய மிகச்சிறந்த சுற்றுலாத் தளமாக தற்பொழுது இந்நகரம் தோற்றமளிக்கின்றது. ஆழமான துறைமுக கட்டுமானம் 20 நூற்றாண்டின் கால் இறுதியில் கட்டி முடிக்கப்பட்டது.

### முக்கியத்துவம் வாய்ந்த இடங்கள்

*கீர்த்தி ஆலயம் (கீர்த்தி மந்திர்- மகாத்மா கந்தியின் பிறப்பிடம்)
*சுதாமா ஆலயம் (சுதாமா மந்திர்)
*பாரத் ஆலயம்
*கீதா ஆலயம்
*காயத்ரி ஆலயம் 
*ராம் தூன் ஆலயம்                                          
*ரொகாதியா அனுமன் கோவில் 
*சண்டிபாணி வித்யாநிக்கேதன்
*பறவைகள் சரணாலயம்
*ரானா பாபுவின் மாளிகை (மகால்)
*சௌபதி
*சத்யநாரயணனின் ஆலயம்
*கமலா நேரு பூங்கா
*சாய் பாபா தேசிய நெடுஞ்சாலையில் அமைந்துள்ள தத் சாய் ஆலயம் ஒவ்வொரு வியாழன் அன்றும் மக்கள கூட்டம் அலைமோதும் இடமாக, அவ்விடத்தில் வழங்கும் பிரசாதமாக வழங்கப்படும் கிச்சடி ம்ற்றும் காய்கறிகளுக்காக மக்கள் காத்திருந்து பெறுகின்றனர்.  
* ஸ்ரீ அரி ஆலயம்
*மேனி வண்டிஸ் (சமூக நல மையம்)
*நேரு கோளரங்கம்
*தாரா ஆலயம்  - *தாரா* குஜராத் மக்களின் விண்மீன். இவ்விடத்தில் இரண்டு கோளரங்கங்கள் ஜவஹர்லால் நேருவால் துவக்கி வைக்கப்பட்டது ஆகும். நுழைவு கட்ணமாக 10 நிமிட நேரத்திற்கு பெரியவர்களுக்கு 5 ரூபாயும் சிறிவர்களுக்கு 2 ரூபாயும் வசூலிக்கப்படுகின்றது.
*சுவாமிநாராயண் ஆலயம்

## மேற்கோள்கள்

## வெளி இணைப்புகள்
* GeoHack - போர்பந்தர்

* போர்பந்தர் இணையத்தளம்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:போர்பந்தர் மாவட்டம்
தாட்டு

**தாட்டு** என்பது இந்துத்தானி இசையிலுள்ள மேளங்களைக் குறிக்கும். தாட்டுகள் எப்பொழுதும் ஏழு சுரங்களைக் கொண்டே வரும். இதுவே, இராகங்களை வகைப்படுத்த உதவுகின்றது.

## இந்துத்தானி தாட்டுகள்
* பிலாவால்
* கமசம் (கமஜ்)
* கபி
* அசாவாரி
* பைரவி
* பைரவம் (பைரவ்)
* கல்யான்
* மார்வம் (மார்வா)
* பூர்வி
* தோடி

### இணையான கர்நாடக மேளங்கள்

### இணையான மேற்கத்திய மேளங்கள்

பகுப்பு:இசை
பகுப்பு:இந்துஸ்தானி இசை
பகுப்பு:மேளம்
கிதார் வகைகள்

**[[கிற்றார்|கிதார்]] வகைகள்:**

*செம்மிசை கிதார் (Classical guitar)
*செழுமிசை கிதார் (Folk guitar)
*மின் கிதார் (Electric guitar)
*பரோக்கு கிதார் (Baroque guitar)
*போர்த்துகீசிய கிதார் (Portuguese guitar)
*பிளமேன்கோ கிதார் (Flamenco guitar)
*மீளொலி கிதார் (Resonator guitar)
*மேற்கத்திய மறுமலர்ச்சி கிதார் (Renaissance guitar)
*விகுவேளம் (Vihuela)

பகுப்பு: கிதார்
பரவலாக்கம்

**பரவலாக்கம்** அல்லது **பல்முனைப்படுத்தல்** என்பது முடிவு செய்தலை ஒர் அதிகார மையத்தில் குவியப்படுத்தாமல், ஒரு நிறுவனத்தின் பல முனைகளில் செயற்படுத்தல் ஆகும். பல சூழ்நிலைகளில் பரவலாக்கம் என்ற கருத்துரு பயன்படுகிறது. அரசியல், வணிக நிறுவன நிர்வாகம், எதிர்ப்புப் போராட்ட ஒழுங்கமைப்பு, நுட்ப ஒருங்கியங்கள் என பல இடங்களில் பரவலாக்கம் பயன்படுகிறது. பரவலாக்கத்துக்கு ஒரு சிறந்த எடுத்துக்காட்டு இணையம் ஆகும். இணையம் ஒரு சில கணினிகள் செயலிழந்தாலும், தொடர்ந்து செயற்படும் வண்ணம் பரவலாக்கி கட்டமைக்கப்பட்டது.

பகுப்பு:மேலாண்மை
டாக்டர் அம்பேத்கர் அரசு சட்டக் கல்லூரி, சென்னை

**டாக்டர் அம்பேத்கர் அரசு சட்டக் கல்லூரி, சென்னை** (Dr. Ambedkar Government Law College, Chennai) இந்தியாவின், சென்னை மாவட்டத்தில் இயங்கும் ஓர் அரசு சட்டக் கல்லூரி. இக்கல்லூரி 1891-இல் துவக்கப்பட்டது. முதலில் *மெட்ராஸ் சட்டக் கல்லூரி* எனப் பெயரில் இயங்கிய இக்கல்லூரியானது, இந்திய சுதந்திரப் போரட்ட வீரரும், தலித் தீண்டாமையை எதிர்த்து போராடியவரும், இந்திய அரசியலமைப்பு சட்டத்தை வடிவமைத்தவருமான பீமாராவ் ராம்ஜி அம்பேத்கர் நினைவைப் போற்றும் வகையில் 1990-இல் டாக்டர் அம்பேத்கர் அரசு சட்டக்கல்லூரி, சென்னை (DAGLC) என்று பெயர் மாற்றம் செய்யப்பட்டது. இந்தியாவின் மிகப்பழமையான சட்டக் கல்லூரி இதுவேயாகும். 115 ஆண்டு கால பழமை வாயந்தது. இக்கல்லூரி தமிழ்நாடு டாக்டர் அம்பேத்கர் சட்டப் பல்கல்கலைக்கழகத்துடன் இணைந்த கல்லூரி ஆகும்.

இக்கல்லூரியில் 2008 நவம்பர் 12 ஆம் நாள் இருமாணவக் குழுக்களிடையே மோதல் நடைபெற்றது. இந்தக் கலவரத்தில் 43 நபர்கள் மீது வழக்குபதிவு செய்யப்பட்டு, சென்னை 17-வது கூடுதல் அமர்வு நீதிமன்றத்தில் விசாரணை நடந்தது. பின்னர் கி. ஆம்ஸ்ட்ராங், வழக்கறிஞர் ரஜினிகாந்த் உள்பட 22 நபர்களை விடுதலை செய்ததும், 21 நபர்களுக்குத் தலா 3 ஆண்டுகள் சிறைத் தண்டனை வழங்கியும் தீர்ப்பு வெளிவந்தது.

## வரலாறு

இக்கல்லூரியானது திரு. ஜார்ஜ் நியூட்டன் என்பவருடைய யோசனையால் ஆரம்பிக்கப்பட்டது. அவர் சென்னைக்கென தனியாக ஒரு சட்டக் கல்லூரி வேண்டும் என யோசனை கூறினார். மேலும் அப்போது சென்னை பிரெசிடென்சி கல்லூரியில் ஒரே ஒரு பேராசிரியரால் தான் சட்ட கல்வி கற்பிக்கப்பட்டு வந்தது.

## பழைய மாணவர்களில் முக்கியமானவர்கள்
*கோட்லா விஜய பாஸ்கர ரெட்டி-  முன்னாள் முதலமைச்சர், ஆந்திரப் பிரதேசம்.
* பஷீர் அகமது சயீத், சென்னை சட்டமன்ற மேலவை உறுப்பினர், சென்னை உயர்நீதிமன்றத்தின் முன்னாள் நீதிபதி
* ப. சிதம்பரம்- இந்திய உள்துறை அமைச்சர்-இந்தியக் குடியரசின் அமைச்சரவை.
* ப. சதாசிவம்- நாற்பதாவது இந்தியத் தலைமை நீதிபதி
* சி. சங்கரன் நாயர் - இந்திய தேசிய காங்கிரசுன் தலைவராக இருந்தவர்.
* பதஞ்சலி சாஸ்திரி - இரண்டாவது இந்தியத் தலைமை நீதிபதி
* உ. சகாயம் - இந்திய ஆட்சிப் பணி
* எம். பி. நிர்மல் ( எக்ஸ்னோரா நிறுவனர் , சுற்று  சூழல் வழி காட்டி)




## மேற்கோள்கள்

பகுப்பு:தமிழ்நாட்டில் சட்டம்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:அம்பேத்கர்
பகுப்பு:தமிழ்நாட்டிலுள்ள சட்டக் கல்வி நிறுவனங்கள்
சாரைப்பாம்பு

**சாரைப்பாம்பு** (*Ptyas mucosus*, *Indian Ratsnake*, அல்லது *Oriental Ratsnake*) எனப்படுவது தெற்கு மற்றும் தென்கிழக்காசியப் பகுதிகளில் பரவலாகக் காணப்படும் ஒரு நச்சுத் தன்மையற்ற பாம்பு. இவ்வகைப் பாம்புகள் நாகப்பாம்புகளுடன் உடலுறவு கொள்ளும் என்ற பரவலான நம்பிக்கையானது முற்றிலும் தவறானது ஆகும்.

## உடல் தோற்றம் பற்றிய விளக்கம்
* கழுத்தை விட தலையின் அளவு பெரியது.
* கண்கள் பெரிய அளவோடும் கண்மணி (pupil of the eye) வட்டமாகவும் இருக்கும்.
* செதில்கள் வழுவழுப்பாகவும் மேல்வரிசை இணைப்புடையதாகவும் இருக்கும்.

## நிறம்
* சாரைப்பாம்பு பல நிறங்களில் காணப்படுகிறது - வெளிர் மஞ்சள், ஒலிவு பச்சை [சைதூண்] - மஞ்சள் கலந்த பச்சை, பழுப்பு மற்றும் கருப்பு.
* உடலில் கருங்குறிகள் காணப்படுகின்றன - குறிப்பாக, வாலில் தெளிவாகக் காணப்படுகின்றன.
* உடலின் அடிப்பகுதியில் தெளிவான கரும் பட்டைகள் காணப்படுகின்றன.

## உடல் அளவு
* பொரியும் போது: 32 – 47 செ.மீ
* முதிர்வடைந்த பின்: 200 செ.மீ
* அதிகபட்சமாக: 350 செ.மீ

## இயல்பு
* மிக வேகமாக நகரக்கூடியது; சுறுசுறுப்பாக இயங்கக்கூடியது.
* பகலிரவு வேட்டையாடி.
* நல்ல மரமேறி.
* பல்வகை வாழ்விடங்களிலும் வாழக்கூடியது -- கடற்கரையோரம், வறண்ட பிரதேசம், நீர் நிறைந்த இடம், மலைப்பாங்கான இடம், திறந்தவெளி மற்றும் காடு.
* **எலி வலை**களும், **கரையான் புற்று**களும் சாரைப்பாம்பின் விருப்பமான தங்குமிடங்கள்.

## உணவு
* தவளைகள், தேரைகள், ஓணான்கள், பறவைகள், எலிகள், வௌவால்கள், பாம்புகள்.
* தன் இரையை சாரைப்பாம்புகள் நெரித்துக் கொல்வதில்லை; மாறாக, அவை நகர இயலாமல் போகும் வரை இரையை அழுத்திக் கொன்று பின் அவற்றை முழுதாக விழுங்கி விடுகின்றன.

## முட்டை
* மார்ச்சிலிருந்து செப்டம்பர் வரை முட்டையிடும் காலம்.
* 8 – 22 முட்டைகள் வரை இடப்படுகின்றன.

## தனித்துவமான இயல்புகள்
* பிடிக்க முயன்றால் மிக வேகமாக தப்பித்து விடும் -- அல்லது தப்பிக்க முனையும்.
* சுற்றி வளைக்கப்பட்டால், கழுத்தையும் உடலின் முன் பகுதியையும் உப்பமாறு செய்து, ஒரு வித முனகல் அல்லது சன்னமான உருமல் சத்தத்தை ஏற்படுத்தும்.
* வளர்ந்த பெரிய சாரைப்பாம்புகளின் கடி வலி மிகுந்ததாக இருந்தாலும் நச்சுத்தன்மை அற்றது; ஆபத்தை விளைவிக்காது.

## பரவல்
தெற்கு ஆசியா மற்றும் தென்கிழக்கு ஆசியா முழுவதிலும் காணப்படுகிறது  -- கடல் மட்டத்திலிருந்து 4000 மீ உயரம் வரை.

## சாரைப்பாம்பு -- படிமங்கள்

படிமம்:AB084 Ptyas mucosos.JPG|வாய் திறந்த நிலையில்
படிமம்:AB085 Ptyas mucosos.JPG|தலையின் மேல்பக்க காட்சி
படிமம்:AB087 Ptyas mucosos.JPG|தலையின் கீழ்பக்கம்
படிமம்:AB088 Ptyas mucosos.JPG|வயிற்றுப்பகுதி
படிமம்:AB091 Ptyas mucosos.JPG|செதில்கள்
படிமம்:AB092 Ptyas mucosos.JPG|நீண்ட வால்
படிமம்:AB093 Ptyas mucosos Temporals.JPG|பொட்டு எலும்புகள்


## உருவ ஒற்றுமை கொண்ட பிற பாம்புகள்

படிமம்:Indiancobra.jpg|நாகப்பாம்பு
படிமம்:Racer sal.jpg|Banded Racer
படிமம்:KINGCOBRA.jpg|இராச நாகம்

## மேற்கோள்கள்

பகுப்பு:நச்சுத்தன்மை அற்ற பாம்புகள்
பகுப்பு:சாரைப்பாம்புகள்
விமான தரவு பதிவி

விமான தரவு பதிவி(Flight data recorder(FDR)/Accident Data Recorder(ADR)) என்பது விமானத்தின் செயல்களையும் மற்றும் விமானம் பறக்கும்பொழுது விமானம் மற்றும் அதை சுற்றியுருக்கும் சூழலின் குணாதிசயங்களாகிய வேகம், பறக்கும் உயரம், வெப்பநிலை, காற்றழுத்தம் போன்ற 400க்கும் மேற்பட்ட குணாதிசயங்களை கணித்து அதை பதிவு செய்து வைத்துக்கொள்ளும் கருவியாகும்.

இக்கருவி விமானத்தின் கருப்புப் பெட்டிக்குள் இருக்கும். இரு பகுதிகளைக் கொண்ட கருப்புப் பெட்டிக்குள், ஒன்று விமானியறை குரல் பதிவி மற்றொரு பகுதி விமான தரவு பதிவி ஆகும். கருப்புப் பெட்டி விமானத்தின் வால் பகுதியில் இது பொறுத்தப்பட்டிருக்கும். விமானம் விபத்துக்குள்ளானால் அதிலிருந்து தொடர்ந்து சமிக்ஞைகள் வந்து கொண்டிருக்கும். கிட்டத்தட்ட 30 நாட்கள் வரை இந்த சமிக்ஞைகள் வரும், இந்த சமிக்ஞைகளை வைத்து இதன் இருப்பிடத்தை அறிந்து கொள்ளமுடியம். இதில் பதிவாகியுள்ள தரவுகளை வைத்து விமான விபத்திற்கான காரணங்களை அறிந்து கொள்ளமுடியும்.

பகுப்பு:வானூர்தி பாகங்கள்
ஆய்வும் விருத்தியும்

**ஆராய்ச்சியும் விருத்தியும்** (R&D --- Research and Development) என்பது திட்டமிட்ட முறையில் அறிவை, தொழில்நுட்பத்தை பெற்று பயன்படுத்துவதற்கான ஓர் அடிப்படைச் செயற்பாடு.

## ஆராய்ச்சி விருத்தியில் முன்நிற்கும் நாடுகள்
வணிக நிறுவனங்கள், பல்கலைக்கழகங்கள், நாடுகள், சமூக நிறுவனங்கள் என பல தரப்பட்ட அமைப்புகள் ஆராய்ச்சியையும் விருத்தியையும் மேற்கொள்கின்றன. உலகில் ஐக்கிய அமெரிக்கா, ஐரோப்பிய ஒன்றியம், சீனா, யப்பான் ஆகிய நாடுகள் ஆராய்ச்சி விருத்தியில் முன்நிற்கின்றன.

## பயன்பாடும் அளவீடும்
ஒரு அமைப்பின் ஆராய்ச்சி-விருத்தி பயன்பாடு அது எத்தனை புத்தாக்கங்களை செய்தது (patents), அல்லது எத்தனை புதிய பொருட்களை வெற்றிகரமாக சந்தைக்கு அறிமுகப்படுத்தியது, எத்தனை பெறுமானம் மிக்க ஆராய்ச்சிக் கட்டுரைகளை வெளியிட்டது போன்றவற்றை வைத்து அளவிடப்படுகிறது.

## மேற்கோள்கள்

பகுப்பு:பொறியியல்
பகுப்பு:ஆய்வு நிறுவனங்கள்
பகுப்பு:உற்பத்தியும், தயாரிப்பும்
மேற்கத்திய மொழிகளின் இலக்கணக் குறியீடுகளுக்கு நேரான தமிழ்ச் சொற்கள்

## மேலும் காண்க

தமிழ் இலக்கணக் குறியீடுகளுக்கு நேரான ஆங்கிலச் சொற்கள்

பகுப்பு:தமிழ் தொடர்பான பட்டியல்கள்
பகுப்பு:இலக்கணம்
மீட்டுக்கட்டை (இசை)

**மீட்டுக்கட்டை** (*Plectrum*) என்பது சிறிய, தட்டையான நரம்பிசைக் கருவிகளை இசைக்கப் பயன்படுத்தப்படும் கருவியாகும். கையில் வைத்து இயக்கக்கூடிய கருவிகளான கிதார் போன்றவற்றை மீட்ட அல்லது வாசிக்க உதவும் ஒரு கருவி ஆகும். இது சுருக்கமான ஆங்கில உச்சரிப்பில் "பிக்" (pick) என அழைக்கப்படும். 

## உசாத்துணை
*Hubbard, Frank (1967) *Three Centuries of Harpsichord Making*.  Cambridge:  Harvard University Press.
*Jensen, David P. (1998) "A Florentine Harpsichord: Revealing a Transitional Technology" *Early Music*, February issue, pp.&nbsp;71–85.
*Kottick, Edward L. (1987) *The Harpsichord Owner's Guide*.  Chapel Hill: The University of North Carolina Press.

பகுப்பு:கிதார்
எஸ். எஸ். பழனிமாணிக்கம்

**எஸ். எஸ். பழனிமாணிக்கம்** (ஆங்கிலம்:S.S. Palanimanickam) (பிறப்பு 15 ஆகஸ்டு, 1950) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய நாடாளுமன்றத்திற்கு ஆறுமுறை தேர்ந்தெடுக்கப்பட்டார். இவர் திமுகவைச் சேர்ந்தவர்.

## அரசியல் வாழ்க்கை
இவர் 1996, 1998, 1999, 2004, 2009 மற்றும் 2019 ஆகிய ஆண்டுகளில் நடந்த இந்திய மக்களவைத் தேர்தலில், தஞ்சாவூர் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் இதற்கு முன்பு 1984, 1889, 1991 ஆகிய ஆண்டுகளில் நடைபெற்ற தேர்தல்களில் தொடர்ந்து போட்டியிட்டு தோல்வியடைந்தார்.

இந்தியக் குடியரசின் அமைச்சரவையில் நடுவண் அரசு இணை அமைச்சராக பிரதமர் மன்மோகன் சிங் தலைமையில் பொறுப்பு வகித்தார். தஞ்சாவூர் மாவட்டதி.மு.க செயலாளராக பொறுப்புவகித்துள்ளார்.

## போட்டியிட்ட தேர்தல்கள்

## மேற்கோள்கள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:புதுக்கோட்டை மாவட்ட மக்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
வைசர் ஏர்த்

**வைசர் ஏர்த்** (அறிவுபெற்ற உலகம்) என்பது சமூக இயக்கங்களை இணைக்கும் ஒர் இணைய சமூகம்.   வறுமை, பசி, நீர், சமூக நீதி, மனித உரிமைகள், சூழலியல் என பல சிக்கல்கள் தொடர்பாக இது தகவல்களைப் பகிர்கிறது.  இதன் வலைத்தளத்தில் இவை தொடர்பாக இயங்கு அமைப்புகள், நபர்கள், குழுக்கள், வளங்கள், நிகழ்வுகள், தீர்வுகள், அக்கறைகள் பற்றிய தகவல்களைப் பகிர்கிறது.  இதுவரை 110 000 நிறுவனங்கள் பற்றிய தகவல்கள், 26,500 பதிவு செய்த பயனர்கள், 1,300 குழுக்கள், 46 அக்கறைகள் ஆகியவற்றை இது கொண்டிருக்கிறது.  

## வெளி இணைப்புகள்
* WiserEarth
* WiserEarth Facebook group
* http://www.treehugger.com/files/2007/06/wiser_earth_paul_hawken.php 
* http://www.prwatch.org/node/6158 Blessed Unrest for a Wiser Earth: John Stauber interviews Paul Hawken

பகுப்பு:சமூக சேவை
பகுப்பு:சமூக மாற்றத்துக்கான சமூக வலைப்பின்னல்கள்
உலகைமாற்றும்

**வேர்ல்ட்சேஞ்சிங் (உலகைமாற்றும்)** என்பது பேண்தகுவியல், சமூக புத்தாக்கம் தொடர்பான ஒர் இணைய இதழ், சமூகம்.  உலகின் பல சிக்கல்களுக்கான தீருவுகள் பற்றிய கவனத்தோடு இதன் உள்ளடக்கம் அமைகிறது.

உலகைமாற்றும் நோக்கம் உரையில் பின்வருமாறு கூறப்படுகிறது.

## வெளி இணைப்புகள்
* Worldchanging.com

## மேற்கோள்கள்

பகுப்பு:சமூக மாற்றத்துக்கான சமூக வலைப்பின்னல்கள்
பகுப்பு:எதிர்காலவியல்
வி டைகர்

**வி டைகர்** என்பது ஒரு திறந்த மூலநிரல் வாடிக்கையாளர் உறவு மேலாண்மை மென்பொருள்.  

## கூறுகள்
* விற்பனை தன்னியக்கமாக்கம் (பொருள் உள்ளீடு, பொருள் இருப்பு விபரம், கட்டணவிபரம்)
* வாடிக்கையாளர் ஆதரவு
* சந்தைப்படுத்தல் 
* பகுப்பாய்வு, அறிக்கை தாயாரித்தல்

பகுப்பு:திறந்த வாடிக்கையாளர் உறவு மேலாண்மை மென்பொருட்கள்
ராஜமார்த்தாண்டன்

thumb|right|200px|கவிஞர் ராஜமார்த்தாண்டன்

**ராஜமார்த்தாண்டன்** (*Rajamarthandan*, 1948 - சூன் 6, 2009) தமிழகத்தைச் சேர்ந்த விமர்சகர், இதழாளர், கவிஞர். அவரது சொந்த ஊர் கன்னியாகுமரி அருகே உள்ள பொற்றையடி. அவரது *கொங்குதேர் வாழ்க்கை* என்னும் பெயரிலான தொகுப்பு நூல்கள் குறிப்பிடத்தக்கவை. ராஜமார்த்தாண்டன் *[[தினமணி]]* உதவியாசிரியராக பணியாற்றியவர்; *[[கொல்லிப்பாவை (இதழ்)|கொல்லிப்பாவை]]* என்னும் சிற்றிதழை நடத்தியவர். தனது இறுதிக் காலத்தில் காலச்சுவட்டில் பணியாற்றினார். நிறைய கவிதைகள் எழுதியிருந்தாலும், ராஜமார்த்தாண்டன் ஒரு சிறந்த கவிதை விமர்சகராகவும், திறனாய்வாளராகவும் முன்வைக்கப்படுகிறார். இவர் எழுதிய *"ராஜமார்த்தாண்டன் கவிதைகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் புதுக்கவிதை எனும் வகைப்பாட்டில் பரிசு பெற்றிருக்கிறது.

## இவரது நூல்கள்
* *அப்படியே நிற்கட்டும் அந்த மரம்* (கவிதைகள், அஜிதா பதிப்பகம்)
* *என் கவிதை* (கவிதைகள்)
* *ராஜமார்த்தாண்டன் கவிதைகள்* (கவிதைகள், தமிழினி வெளியீடு)
* *கொங்குதேர் வாழ்க்கை*
* *கொங்குதேர் வாழ்க்கை* தொகுதி இரண்டு
* *கொங்குதேர் வாழ்க்கை - 3* (தொகுப்பு, தமிழினி)
* *புதுக்கவிதை வரலாறு* (திறனாய்வு, தமிழினி)
* *புதுமைப்பித்தனும் கயிற்றரவும்* (திறனாய்வு, தமிழினி)

## மறைவு
61 ஆவது வயதில் சாலை விபத்தில் காலமானார். இவருக்கு மனைவி, ஒரு மகன், ஒரு மகள் உள்ளனர்.

## மேற்கோள்கள்

## வெளி இணைப்புகள்
* ராஜமார்த்தாண்டன் - மனதின் கலைஞன்

பகுப்பு:தமிழக எழுத்தாளர்கள்
பகுப்பு:தமிழ் விமர்சகர்கள்
பகுப்பு:தமிழகக் கவிஞர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:கன்னியாகுமரி மாவட்ட மக்கள்
செயல்வல்லமை அணுகுமுறை

**செயல்வல்லமை அணுகுமுறை** (Capability approach) என்பது ஒரு சமூகத்தை விருத்தி செய்ய பயன்படும் ஒர் அணுகுமுறை ஆகும்.  இது ஒரு பூரண அணுகுமுறையாக இந்திய பொருளியலாளர் அமார்த்ய சென் அவர்களாலும், அவரோடு இணைந்து பணியாற்றியோராலும் அறிமுகப்படுத்தப்பட்டது.  சிக்கல்களை மட்டுமே கருத்தில் கொள்ளாமல், ஒருவரிடையே இருக்கக்கூடிய வளங்களையும் திறங்களையும் கருத்தில் கொண்டு, பொருளாதார விருத்தியை மட்டும் கருத்தில் கொள்ளாமல் ஒருவருக்கு தேவையான உண்மையான சுதந்திரங்களையும், வாழ்வின் இறுதி நோக்கங்களையும் கருத்தில் கொண்டு இந்த அணுகுமுறை வளர்ச்சி பெற்றது.  இன்றைய பொருளாதார வளர்ச்சியல் திட்டங்களில் இது ஒரு முக்கிய பங்கை வகிக்கிறது.

## மேற்கோள்கள்

பகுப்பு:பொருளியல்
குசுத்தாவ் கிர்க்காஃப்

**குசுத்தாவ் ராபர்ட் கிர்க்காஃப்** அல்லது **குஸ்தாவ் ராபர்ட் கிர்க்காஃப்** (*Gustav Robert Kirchhoff* (மாற்று ஒலிப்பு: குசுத்தாச் ராபர்ட் கிர்ச்சாஃப்), மார்ச் 12, 1824 - அக்டோபர் 17, 1887) என்பவர் செருமானிய (இடாய்ச்சுலாந்திய)இயற்பியலாளர். மின்சுற்றுக்கள், நிறமாலையியல், மற்றும் கரும்பொருள் கதிர்வீச்சல் போன்ற பல துறைகளில் இவரது பங்களிப்புகள் புகழ் பெற்றவை. 1862 ஆம் ஆண்டில் கரும்பொருள் கதிர்வீசல் குறித்து ஆய்வுகளை வெளியிட்டார். அத்துடன் மின்சுற்று மற்றும் வெப்பக் கதிர்வீசல் பற்றிய விதிகள் கிர்க்காஃபின் விதிகள் என இவரது நினைவாகப் பெயரிடப்பட்டன.

## வாழ்க்கையும் பணியும்
கிர்க்காஃப் கிழக்கு புருசியாவில் பிறந்தவர். தந்தை பிரீடிரிக் கிர்க்காஃப் ஒரு வழக்குரைஞர். 1847 இல் கோன்ஸ்பேர்க் பல்கலைக்கழகத்தில் கணித-இயற்பியலில் பட்டம் பெற்றார். கிளேரா என்பவரை மணந்து, பெர்லின் நகருக்குக் குடி பெயர்ந்தார்.

thumb|left|கிர்க்காஃப், பன்சன் ஆகியோரின் நிறமாலைமானி
1845 ஆம் ஆண்டில் இவர் மாணவனாக இருக்கும் போதே தனது புகழ் பெற்ற கிர்க்காஃபின் மின்சுற்று விதிகளை வெளியிட்டார். 1859 இல் தனது வெப்பக்கதிர்வீச்சல் விதிகளை முன்வைத்தார். இவ்விதிகளை அவர் 1861 இல் நிறுவிக் காட்டினார். 1854 ஆம் ஆண்டில் இவர் ஐடல்பேர்க் பல்கலைக்கழகத்திற்கு நிறமாலையியல் குறித்து ராபர்ட் பேர்னர்என்பவருடன் இணைந்து ஆய்வுகள் மேற்கொள்ளுவதற்காக அழைக்கப்பட்டார். அதே ஆண்டில் இருவரும் இணைந்து சீசியம், ருபீடியம் ஆகியவற்றைக் கண்டுபிடித்தனர்.

பகுப்பு:1824 பிறப்புகள்
பகுப்பு:1887 இறப்புகள்
பகுப்பு:செருமானிய இயற்பியலாளர்கள்
பகுப்பு:செருமானியக் கண்டுபிடிப்பாளர்கள்
மாத்தேயோ கார்காசி

**மாத்தேயோ கார்காசி** 1792ஆம் ஆண்டில் இத்தாலியிலுள்ள புலோரென்சு(Florence) நகரத்தில் பிறந்தார். இவர் ஒரு புகழ்பெற்ற இத்தாலிய கிதார் இசை கலைஞரும் இயற்பாளருமாக(Composer) திகழ்ந்தார்.

கார்காசி முதலில் பியானோ கற்க ஆரம்பித்தார். ஆனால், பின்போ, இவரது கவனம் கிதார் பக்கம் திரும்பியது. இவர் சிறுவயதிலேயே கிதார் கற்று முடித்தார். விரைவிலேயே கிதார் வாசிப்பதில் வல்லவர் என்று புகழ்பெற்றார்.

1810ஆம் ஆண்டில் இவர் செருமனிக்கு சென்றார். அங்கும் இவருக்கு விரைவிலேயே வெற்றி கிடைத்தது. 1815ஆம் ஆண்டில் இவர் பாரிசு நகரத்தில் ஆசிரியராகப் பணியாற்றி, பியானோவையும் கிதாரையும் கற்பித்தார். 1819ஆம் ஆண்டில் செருமனியில் இவரது நண்பர் அன்தோயின் மெசொனியெரை (Antoine Meissonnier) முதல் முறையாக சந்தித்தார். பிரபலமான கிதார் கலைஞரான மெசொனியெர், பாரிசு நகரத்திலிருந்த அவரது பதிப்பகத்தில் கார்காசியின் படைப்புகள் பலவற்றை பதிப்பித்தார்.

1820ஆம் ஆண்டிலிருந்து, கார்காசி தன்னுடைய பெரும்பாலான நேரத்தை பாரிசு நகரத்திலேயே செலவிட்டார். 1822ஆம் ஆண்டில் இலண்டன் மாநகரில் தொடர்ச்சியாக அரங்கங்களில் வாசித்து பெரும் வாத்திய கலைஞராகவும் ஆசிரியராகவும் பேரும் புகழும் பெற்றார். ஆனால், பாரிசிலோ, இவரது திறமைகள் தெளிவாக புரிந்துகொள்ளப்பட நெடுங்காலம் ஆயிற்று. இதற்கு பெர்தினாந்தோ காருலி(Ferdinando Carulli) அங்கிருந்தும் ஒரு குறிப்பிடத்தக்க காரணம். ஏனெனில், காருலியின் இரசிகர்கள் அவரை மிகவும் நேசித்தனர்.

1824ஆம் ஆண்டில் கார்காசி மீண்டும் செருமனி சென்றார். பின்பு, அவர் இலண்டனுக்கு சென்றார். இறுதியாக, அவர் பாரிசு நகரத்திற்கு திரும்பினார். பல வருடங்களாக இவர் இங்கிருந்து இலண்டன் முதற்கொண்டு ஐரோப்பாவிலுள்ள முக்கிய நகரங்களுக்கு சென்று வாசித்தார். 1836ஆம் ஆண்டில் மீண்டும் அரங்கங்களில் வாசிக்க துவங்கிய இவர், 1840ஆம் ஆண்டில் நிறுத்திவிட்டார். இவர், 1853ஆம் ஆண்டில் உயிர் நீத்தார்.

கார்காசி, இன்றைக்கும் விளைமதிப்பற்றதாக கருதப்படும்  கிதார் வாசிக்கும் முறையினை விளக்கும் பொருட்டு ஒரு நூல் இயற்றினார். இவரது முக்கிய படைப்புகள் 25 Etudes op. 60யில் உள்ளன. இவைகளில், வாத்தியதிரனையும் அருமையான இசையையும் ஒன்றாக இணைத்துள்ளார், இவர். இவரது இசை இன்றைக்கும் பெரும்பாலான செம்மிசை கிதார் கலைஞர்கள் வாசிப்பதற்கு இதுவே முக்கியக் காரணம் ஆகும்.

இவருடைய படைப்புகள், பல புகழ்பெற்ற கலைஞர்களாலும் பதிப்பிக்கப்பட்டுள்ளது; இசைக்கப்பட்டு பதிவுசெய்யப்பட்டும் உள்ளது.

## மேலும் காண்க
* பிரடெரிக் சொப்பின்
* வொல்ஃப்கேங்க் அமதியுஸ் மோட்ஸார்ட்
* லுடுவிக் ஃவான் பேத்தோவன்
* மாத்தேயோ கார்காசியின் படைப்புகள்
* பெர்தினாந்தோ காருலியின் படைப்புகள்

பகுப்பு:கிதார் கலைஞர்கள்
பகுப்பு:செம்மிசை கிதார் கலைஞர்கள்
பகுப்பு:இத்தாலிய செம்மிசை கிதார் கலைஞர்கள்
பகுப்பு:இத்தாலிய இசையமைப்பாளர்கள்
பகுப்பு:1792 பிறப்புகள்
பகுப்பு:1853 இறப்புகள்